text: Roque Ferrer informa del reinici de les obres d'instal•lació del gas natural, passat el període de temporada alta - Altea Digital
  Roque Ferrer informa del reinici de les obres d'instal•lació del gas natural, passat el període de temporada alta
  Roque Ferrer, edil d'Infraestructures, ha informat que la setmana que ve i després del període estival, del 19 al 23 de setembre, es reiniciaran les obres de soterrament de la canalització de gas que transcorre pel nostre municipi i en esta ocasió treballaran a la Costera dels Nassos.
  A més, Ferrer avançava que ''estes obres s'engloben dins del projecte per fer arribar este combustible fòssil a cases i empreses de la nostra localitat, sent un compost d'origen fòssil menys contaminant que el gasoil o el carbó, els quals disposen d'una configuració d'estructura molecular més compacta, la qual cosa afecta a la reacció de combustió negativament, a major densitat, en termes de pol•lució''.
  Les obres en qüestió comprendran la zona de la Costera dels Nassos, des del carrer Piteres, fins a la zona on s'ubica l'empresa que treballa l'ametla, i s'estima que estiguen finalitzades en 5 dies. Açò significarà una millora important per al medi ambient donat els seu consum rellevant de combustible i l'estalvi econòmic que li suposarà un reforç de la seua viabilitat com a empresa sent, com és obvi, totes les empreses necessàries i fonamentals per al municipi.